750 kilometer langt og mere end 11 milliarder kroner dyrt.

Der er ifølge energi-, forsynings- og klimaminister Lars Christian Lilleholt (V) tale om lidt af en verdensrekord, som han som minister netop har givet grønt lys til.

Vi har i mange år eksporteret masser af bacon, nu kommer vi til at eksportere grøn el Lars Christian Lilleholt, energi-, forsynings- og klimaminister

Fra 2022 skal verdens længste jævnstrømskabel sende strøm over havbunden mellem Danmark og Storbritannien, så Danmark kan eksportere el til briterne, siger ministeren.

- Det betyder, at dansk el bliver den nye, store eksportvare til Storbritannien. Vi har i mange år eksporteret masser af bacon, nu kommer vi til at eksportere grøn el, siger Lars Christian Lilleholt til DR Nyheder.

Vil sælge el til højprisområde

Ifølge ministeren vil kablet få en kapacitet, så der kan overføres op til 1.400 MW. Det svarer til godt en tredjedel af det gennemsnitlige danske elforbrug.